החברה נוסדה בספטמבר 2014 על ידי גל פרידמן (יו"ר החברה), אריאל גורפונג (מנכ"ל החברה) ושאול יעקובי (CTO). בנובמבר 2020 נרשמו ניירות הערך של החברה למסחר בבורסה לניירות ערך בתל אביב. החברה מפתחת מנוע בעירה פנימית ליניארי לגנרטורים בעל בוכנה חופשית המיועד בעיקר לשם הנעה חשמלית (להבדיל ממנוע בעירה פנימית רגיל המשמש להנעה מכנית). להערכת החברה למנוע זה יתרונות משמעותיים על פני מנועים רגילים, בנושאי עלות, משקל, גודל, זיהום אוויר ומורכבות מכנית. המנוע מותאם לשימוש בדלקים פוסיליים, בכוונת החברה לפתחו כך שיתאים גם לשימוש במימן ובדלקים ביולוגיים. החברה פועלת להתאמת המנוע לשימוש כמאריך טווח נסיעה בכלי רכב חשמליים.
משרדי החברה שוכנים ביקום.
על בסיס הטכנולוגיה שלה פיתחה החברה גנרטור המיועד לשמש כמערכת גיבוי לייצור חשמל במתקנים קריטיים כגון עמדות תקשורת. בהמשך לכך פיתחה החברה תוכנה לניהול ושליטה מרחוק במוצריה. בשנת 2020 התקשרה החברה עם חברת נוקיה לשם שילוב מוצרים אלה בעמדות התקשורת של נוקיה. עוד התקשרה החברה עם חברת עשות אשקלון לשם ייצור אבות טיפוס לגנרטור, מתוך כוונה לעבור בהמשך לייצור סדרתי של הגנרטורים.
החברה פועלת להתאמת המנוע שפיתחה לשוק יחידות העזר החיצוניות (Auxiliary Power Units) המשמשות בכלי רכב יבשתיים גדולים, כלי טיס וכלי תחבורה ימיים.
בשנת 2017 הקימה החברה חברות בנות בפולין, לניהול מרכז ההנדסה וההרכבה של הקבוצה בקרקוב, ובגרמניה, לניהול מרכז הפיתוח והחדשנות של הקבוצה באאכן. בשנת 2021 הקימה החברה חברה בת ביפן.
עד סוף 2021 נרשמו על שם החברה חברה 21 פטנטים רשומים בארצות הברית ומחוצה לה, והחברה הגישה בקשות לרישום 27 פטנטים נוספים.
באפריל 2021 חתמה החברה על מזכר הבנות עם חברת KIP להקמת מפעל ייצור של מוצרים לתעשיית הרכב המבוססים על הטכנולוגיה שפיתחה החברה, שימוקם באבו דאבי או במיקום אחר באיחוד האמירויות הערביות.
ביולי 2021 החלו ניסויי כביש במנוע שמפתחת החברה.
בכרם תימן (אל תפחדי תמר)
בכרם תימן (אל תפחדי תמר) הוא שיר שהוקלט במקור על ידי הזמרת הישראלית אסתר גמליאלית. הזמרת עפרה חזה הוציאה אותו כסינגל, מתוך אלבום האולפן העשירי שלה, שירי מולדת ב', המהווה אלבום המשך לאלבום האולפן התשיעי שלה, שירי מולדת. הגרסה הידועה של חזה יצאה לאור באוקטובר 1985, כסינגל המוביל מתוך האלבום, על ידי חברת התקליטים הד ארצי. "בכרם תימן (אל תפחדי תמר)" הופץ על גבי תקליט כסינגל כפול עם "אל נא תאמר לי שלום"; העטיפה של הסינגל כללה את שמות שני השירים.
השיר נחשב לאחד מהמזוהים ביותר עם חזה וזאת, בנוסף לכך שבמרוצת השנים, הוקלט מספר פעמים על ידי אמנים שונים כמו מירי מסיקה, דקלון, שם טוב לוי, רבקה זהר, מנחם זילברמן, ורדינה כהן, עופר כלף, יוסי בנאי, יונה עטרי ועליזה גבאי. אף על פי שזכה להיכר ולפרסום, לא הצליח השיר במצעדים השבועיים בתחנות הרדיו.
רקע.
בשנות ה-40 של המאה ה-20 כתב את השיר נתן אלתרמן ללחן של מרדכי זעירא ומשה וילנסקי, עבור אסתר גמליאלית שביצעה אותו ביחד כדואט עם יעקב טימן. בשנת 1958 ביצעו את השיר יוסי בנאי ויונה עטרי במסגרת ההצגה "תל אביב הקטנה". כמה עשרות שנים לאחר מכן, הקליטה את "בכרם תימן (אל תפחדי תמר)" עבור אלבום האולפן העשירי שלה, שירי מולדת ב', שיצא לאור בספטמבר באותה השנה. גרסתה של חזה הפכה למזוהה ביותר עם השיר והובילה לכך שהוא הוקלט פעמים רבות במרוצת השנים.
השיר נשלח לרדיו באוקטובר 1985, על מנת לעזור בקידום אלבומה של חזה, אם כי לא זכה להצלחה רבה במצעדי הפזמונים.
גרסתה של מירי מסיקה.
בכרם תימן הוקלט בשנת 2018 על ידי הזמרת-יוצרת הישראלית מירי מסיקה. השיר יצא לאור ב-23 באפריל באותה השנה, על ידי חברת התקליטים הליקון, כסינגל המוביל מתוך אלבום האולפן השביעי שלה, אוקיינוס. צאתה של הגרסה לוותה בביקורות שליליות ומעורבות מטעם מבקרי המוזיקה וזאת, בנוסף לכך שאבשלום קור איים לפסול את שידורה בגלי צה"ל בשל טעויות בעברית. כתוצאה מכך, הקליטה מסיקה את השיר מחדש בגרסה "מתוקנת". השיר הופק מחדש על ידי רוני בראון ואיתי צוק.
בנוסף לכך, הוקלט השיר כחלק מפרויקט קול הנשמה - שרים עפרה חזה.
רקע.
מירי מסיקה הקליטה את "בכרם תימן" כחלק מפרויקט קול הנשמה - שרים עפרה חזה, שהופץ כאלבום גרסאות כיסוי, על גבי תקליטור בנובמבר 2018. מסיקה סיפרה כי:
ביקורת.
כלפי גרסתה של מירי מסיקה הופנו ביקורות שליליות ומעורבות כאחד. אבשלום קור הצהיר בריאיון לוואלה! NEWS כי:
הופעה.
לרגל ט"ו באב קיימה מירי מסיקה מופע בהיכל התרבות, תל אביב-יפו, במסגרתו ביצעה את "בכרם תימן".
צ'ארלס קיטל
צ'ארלס קיטל (באנגלית: Charles Kittel; 18 ביולי 1916 - 15 במאי 2019) היה פרופסור לפיזיקה אמריקני באוניברסיטת קליפורניה בברקלי ופרופסור אמריטוס מ-1978 ועד מותו.
עבודתו וחייו.
קיטל נולד בניו יורק בשנת 1916 הוא סיים תואר ראשון באוניברסיטת קיימברידג' ב-1938. הוא פרסם את התזה שלו בהנחיית גריגורי ברייט ב-1941 באוניברסיטת ויסקונסין–מדיסון.
בין השנים 1945–1947 הצטרף אל המכון הטכנולוגי של מסצ'וסטס. במהלך מלחמת העולם השנייה שירת בקבוצת מחקר צוללות והיה לנספח בצי ארצות הברית. בין השנים 1947–1951 עבד במעבדות בל בניו ג'רזי במחקר על פרומגנטיות.
בין השנים 1951–1978 עבד באוניברסיטת קליפורניה בברקלי שם הרצה וביצע מחקר על פיזיקה של מצב מוצק - חלק מפיזיקה של חומר מעובה.
ב-1945, 1956 ו-1963 קיבל מלגת גוגנהיים.
קיטל ידוע בשל גילוי מודל RKKY ומצב מגנון קיטל בפרומגנטיות.
סטודנטים לפיזיקה ברחבי העולם מכירים את קיטל בשל הספר שכתב: .
ב-1957 נבחר קיטל לאקדמיה הלאומית למדעים של ארצות הברית.
על שמו של קיטל, מעניקה האגודת הפיזיקלית האמריקנית פרס לפוסט דוקטורנטים על מחקר תאורטי בפיזיקה.
אברהם ישכר דב איזקסון
אברהם יששכר בער איזקסון
אברהם יששכר דב איזקסון
ויתרתי
ויתרתי היא להקת פאנק רוק ישראלית. חבריה הם איתי זבולון, יהונתן כספי ונמרוד ליברמן.
הלהקה הוקמה ב-2011 כשזבולון וכספי גרו כשותפים בדירה בתל אביב. אליהם הצטרף ליברמן כמתופף. השיר הראשון שהוציאה הוא "מוטי, 31, אזור המרכז, כללי", בו הדובר הוא גבר המחפש אהבה באתר היכרויות, ותוהה על חייו הבנאליים. שם הלהקה מגיע מהוויתור העצמי כפי שמובע בשיר זה.
פריצת הלהקה הייתה בפסטיבל אינדינגב 2012 והופעתה נחשבה כאחת מהמוצלחות ביותר בו.
ב-2013 הוציאה הלהקה את אלבומה הראשון, "גבינה חצי רכה".
ב-2014 הודיעה הלהקה על פירוקה, והוציאה את אלבום הפרידה "אוסף של חרטות".
ב-2021 התאחדה הלהקה והוציאה את השיר "יום רווקים סיני שמח!" בו היא מוחה כנגד תרבות הצריכה המוגברת, ולצידה השימוש בפלסטיק והפגיעה האקולוגית בכדור הארץ. באותה שנה הוציאה מיני אלבום בשם "עכשיו עכשיו עכשיו".
מילות שירי הלהקה רוויות בהומור קיצוני ובביקורת חברתית חריפה. למשל, השיר "בעתיד, אנשים לא בהווה" עוסק בהשתלטות הטכנולוגיה על חיי היומיום והאובססיה של אנשים כלפיה, השיר "אני דתי אבל בגלל שאני הומו אני מרגיש רגשות אשם אז גזמתי לעצמי את הפין" מבקר את ההומופוביה בחברה הדתית, ואילו השיר "סגרתי 28 אז מותר לאנוס" יוצא כנגד המיליטריזם בחברה הישראלית ותרבות האונס. שירי הלהקה הם "מצחיקים וכבדים" כפי שהיא מנסחת, ולדבריה להומור הציני שבהם תפקיד חשוב בהעברת המסרים שבשירים.
מלכי הצלבנות 3
מלכי הצלבנות 3 (באנגלית: Crusader Kings III) הוא משחק תפקידים ומשחק אסטרטגיה המחקה את ימי הביניים. המשחק פותח על ידי Paradox Interactive ופורסם על ידיהם כהמשך למשחקים מלכי הצלבנות ולמלכי הצלבנות השני. המשחק שוחרר ב-1 בספטמבר 2020.
משחקיות.
מלכי הצלבנות הוא משחק אסטרטגיה בו אתה משחק בסימולטור של שושלת מלכים בימי הביניים. השחקנים יכולים לשחק מהשנה 867 או מהשנה 1066 עד השנה 1453. המלכים במשחק שולטים על המדינה ועל הצבא, ויוצרים מעין היררכיה שלטונית במדינתם.
בתחילת המשחק אתה בוחר את השנה בה אתה רוצה להתחיל את המשחק (מבין האופציות 867 או 1066) ולאחר מכן אתה בוחר את המדינה עליה אתה רוצה לשלוט. לכל מלך יש יתרונות וחסרונות רבים, לדוגמה אחד יכול להיות טוב בדיפלומטיה ואחד בחוזקה, והם מחולקים ל-3 קטגוריות: קל, בינוני וקשה.
הדמויות מסוגלות לבחור אחד מתוך חמישה אורחות חיים להמשך. לכל אורח חיים שלושה עצי מיומנות המאפשרים לדמויות לשפר כישורים הקשורים לאותו אורח חיים.
כל דת וכמעט כל שיטת ממשל זמינה לשחקן במשחק, בעוד שכשהמשחק יצא לאור לראשונה, תאוקרטיה ורפובליקות סוחרים טרם היו זמינות לשחקן. רוב המנהיגים במשחק דבקים בסוגי השלטון הפיאודלי, השבטי או הקלאני. נוודים הם שבטיים ואיננם דבקים בסוג שלטון משלהם. לדתות יש עיקרים, ויש דוקטרינים, העוסקים בעמדות הכנסייה בנושאים כמו הומוסקסואליות ו. שחקנים יוכלו לפתח אפיקורסיות משלהם, כאשר העקרונות והדוקטרינות ייבחרו על ידי השחקן. ככל שהכפירה חורגת מאמונתה המקורית, כך יעלה יותר אדיקות ליצור אותה.
יחסי אורוגוואי–קוריאה הצפונית
יחסי אורוגוואי–קוריאה הצפונית הם יחסי החוץ אורוגוואי וקוריאה הצפונית.
סקירה כללית.
בין שתי המדינות לא מתקיימים כלל יחסים דיפלומטיים, ובנובמבר 2016 הצהיר שר החוץ של אורוגוואי רודולפו נין נובואה, במהלך ביקורו בקוריאה הדרומית, כי לא יחול שום שינוי ביחסה של אורוגוואי לקוריאה הצפונית כל עוד פיונגיאנג תמשיך לעמוד בשאיפות הגרעין שלה.
מיכה שמחון
מיכה שמחון (נולד ב-6 באוגוסט 1963) הוא צלם, סופר ופעיל חברתי.
ביוגרפיה.